el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el es en en el en el el el el el el el el el el el el el el el zh el en el en el zh el zh el en el en el en el en el zh el zh el zh el zh el ca el zh el el el el el en el el el el el en el en
Κυπριακό Πρωτάθλημα ΠοδοσφαίρουΑΛΛΕΣ ΕΙΔΗΣΕΙΣΕπιστροφή στα γυμναστήρια: To πρωτόκολλο και τα μέτρα προφύλαξης
Το Υπουργείου Υγείας, στο πλαίσιο σειράς οδηγιών για την παρεμπόδιση της εξάπλωσης του κορωνοϊού COVID-19, προτρέπουν τους υπεύθυνους γυμναστηρίων να εφαρμόζουν τα πιο κάτω μέτρα προστασίας.
Σημειώνεται πως για σκοπούς αυτών των οδηγιών, ως εργαζόμενοι σε γυμναστήρια, θεωρούνται όλο το προσωπικό που έρχεται σε επαφή με το κοινό ή με χώρους που επισκέπτεται το κοινό.
Τα μέτρα αυτά θα πρέπει να θεωρηθούν ως τα ελάχιστα, που θα πρέπει να τυγχάνουν εφαρμογής. Οι υπεύθυνοι των γυμναστηρίων συμβουλεύονται όπως επιπλέον των εν λόγω μέτρων να διαμορφώσουν και επιπρόσθετα σύμφωνα με τη διαμόρφωση και τις συνθήκες που επικρατούν στους χώρους τους.
– Η προσέλευση στο γυμναστήριο και η χρήση οργάνων πρέπει να προ-προγραμματίζεται (τηλεφωνική επικοινωνία ή μέσω διαδικτύου), έτσι ώστε να αποτραπεί η συμφόρηση και ο συγχρωτισμός.
– Η μέγιστη χωρητικότητα του γυμναστηρίου είναι στα 10 τ.μ. ανά αθλούμενο άτομο ανά χώρο. Αυτό μπορεί να διασφαλιστεί μέσω ενός συστήματος κρατήσεων, τόσο στις αίθουσες ομαδικών προγραμμάτων όσο και στο χώρο των μηχανημάτων, με πιθανό καθορισμό του χρόνου παραμονής.
– Θα πρέπει από τη διεύθυνση του γυμναστηρίου να διατίθενται γραπτές οδηγίες και εκπαίδευση σχετικά με τον τρόπο της εξάπλωσης του COVID-19 στο προσωπικό έτσι ώστε να γνωρίζει τα συμπτώματα του COVID-19 και να είναι σε θέση να τα αναγνωρίζει έγκαιρα. – Σκοπός είναι να μπορεί να ζητήσει κατάλληλη ιατρική βοήθεια και εργαστηριακό έλεγχο και να ελαχιστοποιήσει τον κίνδυνο μόλυνσης τόσο του κοινού όσο και των άλλων εργαζομένων.
– Επίσης έχει ευθύνη εκεί και όπου διαπιστώσει οποιοδήποτε σύμπτωμα να δρα άμεσα απομακρύνοντας τον πελάτη από το γυμναστήριο ενημερώνοντας παράλληλα τον υπεύθυνο.
– Έλεγχο πελατών στην είσοδο για καθαρισμό των χεριών πριν εισέλθουν στο γυμναστήριο.
Υποχρεωτική χρήση γαντιών και μάσκας για το προσωπικό.
– Πληροφορίες για τις μάσκες στους ακόλουθους διαδικτυακούς συνδέσμους του Υπουργείου Εργασίας και της Υπηρεσίας Προστασίας του Καταναλωτή http://www.mlsi.gov.cy/mlsi/dli/dliup.nsf/All/7D50E0A034CB6D6EC2257F4100396EB3/$file/PPE%20Masks.pdf http://www.consumer.gov.cy/mcit/cyco/cyconsumer.nsf/All/61B14C8448F1ACB6C225856F003AB9D4?OpenDocument
– Τακτική αλλαγή γαντιών, ειδικά μεταξύ πελατών (πχ.spotters) και να αποφεύγουν αχρείαστη επαφή με μηχανήματα/εξοπλισμό. Σημειώνεται ότι η χρήση γαντιών δεν αντικαθιστά το πλύσιμο των χεριών.
– Προσωπικό που ανήκει σε ομάδα υψηλού κινδύνου, πρόβλεψη για ανάθεση καθηκόντων με χαμηλό κίνδυνο έκθεσης.
– Σε βήχα ή φτέρνισμα, κάλυψη της μύτης και του στόματος με χαρτομάντιλο το οποίο απορρίπτεται άμεσα στα απορρίμματα. Αν αυτό δεν είναι διαθέσιμο, καλύπτεται το στόμα και η μύτη με το εσωτερικό του αγκώνα),
– Αποφυγή επαφής χεριών με τα μάτια, τη μύτη και το στόμα για τη μείωση του κινδύνου μόλυνσης από τον ιό, συχνός καθαρισμός και απολύμανση των χεριών ιδιαίτερα μετά από επαφή με αναπνευστικές εκκρίσεις και μετά τη χρήση της τουαλέτας.
– Προσωπικό που παρουσιάζει συμπτώματα του COVID-19 θα πρέπει να απέχει από την εργασία και να απευθυνθεί άμεσα τηλεφωνικά στον προσωπικό του ιατρό. Σε περίπτωση εμφάνισης συμπτωμάτων κατά τη διάρκεια της εργασίας, το εργαζόμενο άτομο θα πρέπει να εγκαταλείπει αμέσως την εργασία και να επιστρέψει σε αυτή μόνο όταν παύσουν τα συμπτώματα και αφού υποχρεωτικά εν τω μεταξύ συμβουλευθεί τον προσωπικό του γιατρό.
– Γραπτή οδηγία σε περίοπτο χώρο στην είσοδο που να ενημερώνει τους αθλούμενους για τα συμπτώματα της νόσου και στην περίπτωση που παρουσιάζουν τέτοια συμπτώματα, να τους αποτρέπει από το να εισέρχονται στο γυμναστήριο.
– Γραπτές οδηγίες σε όλους τους χώρους, στους αθλούμενους :
σε περίπτωση βήχα ή φταρνίσματος να καλύπτεται η μύτη και το στόμα με χαρτομάντηλο ή με το μανίκι στο ύψος του αγκώνα. Το χρησιμοποιημένο χαρτομάντηλο να απορρίπτεται αμέσως μετά τη χρήση του σε κάδους απορριμμάτων (ανοιγόμενους χωρίς επαφή ή ποδοκίνητους) που θα είναι διαθέσιμοι σε όλους τους χώρου
για αποφυγή επαφής χεριών με τα μάτια, τη μύτη και στόμα για τη μείωση του κινδύνου μόλυνσης από τον ιό.
χρήση γαντιών ή συνεχής απολύμανση των χεριών παρά η χρήση γαντιών.
– Όλοι οι χώροι θα πρέπει να παρέχουν επαρκή και όπου είναι εφικτό συνεχή φυσικό ή τεχνητό αερισμό εξαέρωσης του χώρου από μέσα προς τα έξω Ιδιαίτερη προσοχή να δίνεται στους χώρους εκγύμνασης οι οποίοι πρέπει να αερίζονται τακτικά λόγω της παραμονής πολλών ατόμων για πολύ χρόνο. Η λειτουργία εγκαταστάσεων κλιματισμού να γίνεται σύμφωνα με τις οδηγίες για τη λειτουργία κλιματιστικού που εκδίδονται από το Τμήμα Επιθεώρησης Εργασίας οι οποίες βρίσκονται αναρτημένες στην ακόλουθη ιστοσελίδα https://www.pio.gov.cy/assets/pdf/COVID-19%20Texnikes%20Odigies%20Kentrika%20Systimata%20Exaerismou-Klimatismou2.pdf
– Η απόσταση μεταξύ μηχανημάτων να είναι τουλάχιστον 2 μέτρα προς όλες τις κατευθύνσεις. Εάν δεν είναι εφικτό, τα μηχανήματα ένα παρά ένα να μένουν κενά.  Εναλλακτικά θα μπορούσαν να τοποθετηθούν διαχωριστικές επιφάνειες σε όλα τα μηχανήματα οι οποίες θα απολυμαίνονται πριν και μετά τη χρήση.
– Στα μηχανήματα αερόβιας άσκησης (πχ. ελλειπτικά, διάδρομοι, ποδήλατα) η απόσταση μεταξύ των σειρών (εάν υπάρχουν) να είναι τουλάχιστον 2 μέτρα. Μηχανήματα στην ίδια σειρά να χρησιμοποιούνται ένα παρά ένα. Εναλλακτικά θα μπορούσαν να τοποθετηθούν διαχωριστικές επιφάνειες σε όλα τα μηχανήματα, οι οποίες θα απολυμαίνονται πριν και μετά τη χρήση.
– Τοποθέτηση κατάλληλων σημάνσεων στο έδαφος για αποστάσεις μεταξύ πελατών και μεταξύ μηχανημάτων.
– Τοποθέτηση αντισηπτικών σε όλους τους χώρους του γυμναστηρίου.
– Τα αποδυτήρια και οι σάουνες θα παραμείνουν κλειστά/ές. Επιτρέπεται η χρήση ντουλαπιών προσωπικών αντικειμένων (lockers) που θα απολυμαίνονται αρκετές φορές την ημέρα. Επιπρόσθετα να παρέχεται στο χώρο απολυμαντικό και να υπάρχουν αναρτημένες πινακίδες που να προτρέπουν του ίδιους τους αθλητές να απολυμαίνουν τα προαναφερόμενα ντουλάπια πριν και μετά τη χρήση τους.
– Στις τουαλέτες να υπάρχει συνεχόμενος φυσικός η τεχνικός εξαερισμός.
Μείωση στο βαθμό που είναι εφικτό των συναλλαγών σε μετρητά και αντί αυτού προώθηση των ανέπαφων συναλλαγών.
– Να αποφεύγεται η διάθεση των καρτελών ατομικών προγραμμάτων στους πελάτες (ώστε να αποφεύγονται οι αχρείαστες επαφές με επιφάνειες/αντικείμενα).
– Ενθαρρύνεται η μεταφορά ροφημάτων/νερού από το σπίτι. Ροφήματα/νερό μπορεί να διατίθενται επίσης από αυτόματα μηχανήματα λαμβάνοντας μέτρα προστασίας (καθαρισμού / απολύμανσης). Απαγορεύεται η λειτουργία μπαρ και ψυκτών νερού.
– Εφοδιασμός των χώρων με κάδους απορριμμάτων που θα ανοίγουν χωρίς επαφή (με μάτι) ή ποδοκίνητους
– Η τυχόν λειτουργία κολυμβητικών δεξαμενών θα διέπεται από τα σχετικά με την λειτουργία τους διατάγματα και επιμέρους οδηγίες.
Πρακτικές κατά την διάρκεια της άθλησης
– Καθαρισμός χεριών πριν εισέλθουν στο γυμναστήριο. Τήρηση μέτρων καθαριότητας των χεριών, πλύσιμο με υγρό σαπούνι και νερό, στέγνωμα με τη χρήση χαρτοπετσετών και ακολούθως αντισηψία.
– Σε κλειστό γυμναστήριο επιτρέπονται τα ομαδικά προγράμματα με σήμανση για τις θέσεις των αθλουμένων σύμφωνα με τα 10 τ.μ. ανά αθλούμενο και στα οποία απαγορεύεται η μετακίνηση.
– Να αποφεύγεται η χρήση από κοινού και εναλλάξ εξοπλισμού μεταξύ αθλουμένων.
Απαραίτητη προσκόμιση και η χρήση ατομικής πετσέτας από τους αθλούμενους.
Οποιαδήποτε ατομικά είδη όπως τσάντες να μην τοποθετούνται οπουδήποτε μέσα στους κοινόχρηστους χώρους του γυμναστηρίου.
– Απολύμανση μηχανήματος/εξοπλισμού (πχ.μπάρες, δίσκοι, αλτήρες, pulleys) πριν και μετά τη χρήση με απολυμαντικό που θα υπάρχει διαθέσιμο σε κάθε μηχάνημα και χώρο.
– Απαγόρευση κοινής χρήσης μηχανήματος από πελάτες δηλαδή η άσκηση ανά δύο και εναλλαγή της χρήσης του μηχανήματος χωρίς την απολύμανση του πριν από την εναλλαγή.
Διατήρηση δυο μέτρων απόστασης μεταξύ των αθλουμένων στο χώρο.
– Χρήση προσωπικού exercise mat.
– Αποφυγή της άθλησης σε κλειστό χώρο, την τρέχουσα φάση της επιδημίας, εάν το άτομο ανήκει σε ομάδα υψηλού κινδύνου.
– Γραπτές οδηγίες καθαρισμού και απολύμανσης των χώρων για το προσωπικό καθαριότητας
Πρόγραμμα για όλες τις εργασίες καθαρισμού που εκτελούνται.
– Η υπηρεσία καθαρισμού να εκτελεί εκτεταμένες εργασίες καθαρισμού & απολύμανσης αρκετές φορές την ημέρα και μεγαλύτερη προσοχή να δίνεται σε όλες τις επιφάνειες επαφής και κοινόχρηστους χώρους.
– Δάπεδα, πάγκοι, χώροι υγιεινής (λεκάνες, νιπτήρες) θα πρέπει να διατηρούνται καθαρά και να απολυμαίνονται ανά τακτά χρονικά διαστήματα σύμφωνα με τις οδηγίες. Τα καπάκια στις τουαλέτες θα πρέπει να σκεπάζουν την λεκάνη πρίν κάθε κίνηση για απελευθέρωση νερού στην λεκάνη. Σε περιπτώσεις όπου λειτουργεί σύστημα αρνητικής πίεσης τα παράθυρα στις τουαλέτες πρέπει να παραμένουν κλειστά.
– Τακτικός καθαρισμός και απολύμανση των επιφανειών συχνής επαφής με τα χέρια (πχ.όργανα γυμναστικής, αλτήρες, μπάρες, δίσκοι, pulleys, χερούλια πόμολα, κουπαστή σκάλας, ανελκυστήρες διακόπτες) με διάλυμα χλωρίνης 1000 ppm, ή αντισηπτικό με περιεκτικότητα σε αλκοόλ τουλάχιστον 70% Το Τμήμα Γεωργίας παρέχει πληροφορίες σχετικά με τη εκτέλεση επαγγελματικών εργασιών με τη χρήση βιοκτόνων καθώς και για την έγκριση και χρήση κατάλληλων απορρυπαντικών και απολυμαντικών.
– Το προσωπικό καθαρισμού κατά την εκτέλεση εργασιών καθαρισμού θα πρέπει να φορεί στολή εργασίας καθώς και να χρησιμοποιεί γάντια μιας χρήσης. Σημειώνεται ότι η χρήση γαντιών δεν αντικαθιστά το πλύσιμο των χεριών.
– Εφοδιασμός των κοινόχρηστων αποχωρητηρίων με υγρό σαπούνι, χειροπετσέτες μιας χρήσης (οι οποίες θα απορρίπτονται σε κάδους με ποδοκίνητο μοχλό πλησίον των νιπτήρων), και αντισηπτικό αλκοολούχο διάλυμα (περιεκτικότητας 70% σε αλκοόλη). Θα πρέπει να απαγορεύεται η χρήσης μηχανημάτων για στέγνωμα των χεριών (air jets), καθώς αυτά διασπείρουν σταγονίδια στην ατμόσφαιρα.